**ZÁPISNICA**

**zo zasadnutia Rodičovskej rady základnej školy**

**SŠ sv. Košických mučeníkov, Čordákova 50, Košice**

**Termín konania:** 28. 11. 2018

**Miesto konania:** SŠ sv. Košických mučeníkov, Čordákova 50, Košice

**Prítomní :** podľa prezenčnej listiny

hostia: Mgr. Renáta Halčišáková - zástupkyňa školy

**Program:**

*1. Informácia o stave financií Rodičovskej rady*

*2. Prerokovanie žiadostí o finančné príspevky*

*3. Rôzne*

Zasadnutie Rodičovskej rady (RR) otvorila predsedníčka Ing. Mária Vattaiová. Privítala prítomných a oboznámila ich s  programom.

***K bodu 1***

Informáciu o stave financií RR k 28. 11. 2018 prezentovala p. Miklušová:

Stav finančných prostriedkov v pokladnici je **773,74 €** a zostatok na účte v banke je **6153,40 €.**

***K bodu 2***

Prítomná p. zástupkyňa Mgr. Renáta Halčišáková predložila RR nasledovné žiadosti na schválenie finančných príspevkov:

1. Vedúca žurnalistického krúžku žiada o navýšenie pravidelného ročného príspevku na školský časopis z doterajšieho príspevku 50,00 € o 30,00 € na sumu **80,00 € / ročne.**

Odôvodnenie: Zvýšili sa náklady na tlač. Aby sa mohlo zapojiť do celoslovenskej súťaže školských časopisov Pro Slavis, v ktorých časopis a jeho tvorcovia získavajú dlhoročne popredné miesta, je potrebné vydávať 3 čísla ročne (doteraz sa vydávali 2 čísla za rok). Navýšil sa aj počet výtlačkov a to na počet 80 ks/číslo. Cena tlače jedného čísla je cca 56,00 €. Predajná cena časopisu je 0,70 €. Niekoľko kusov zostáva nepredajných (5 ks pre redakčnú radu, archív, prezentácia školy pri akciách a návštevách).

1. Školská špeciálna pedagogička žiada o príspevok **139,50 €** na zakúpenie pomôcky potrebnej pre výučbu Metódy fonematického uvedomovania podľa Eľkonina.

Rodičovská rada jednohlasne **schválila** poskytnutie uvedených príspevkov.

***K bodu 3***

Prebehla diskusia k nasledovným témam:

* balíčky na Mikuláša pre deti zabezpečí p. Miklušová. Suma 1,50 € na žiaka plus 50,00 € sponzorský príspevok (pri aktuálnom počte žiakov 293).
* RR rozhodla, že nebude finančne prispievať na kultúrne a mimoškolské akcie
* Do budúceho zasadnutia RR zistiť stav zbierky na ŠJ.
* Zahrnúť do zbierky na ŠJ aj ostatné zložky školy - gymnázium a ev. aj materskú školu.
* Triedni dôverníci zistia cez triednych učiteľov spokojnosť žiakov a rodičov so stravovaním, kvalitou a množstvom jedla v ŠJ
* Časté virózy v škole – sledovať príčiny, zdroj.

 Po prerokovaní všetkých bodov programu predsedníčka RR rokovanie ukončila.

V Košiciach, 28. 11. 2018 Zapísala: Mgr. Mariana Beľanová